Automatic Writing
„Automatic Writing“ – debiutinis eksperimentinio roko grupės Ataxia albumas, išleistas 2004 m. rugpjūčio 10 d. „Record Collection“ leidykloje. Ataxia sudaryta iš tuometinio Red Hot Chili Peppers gitaristo John Frusciante, Fugazi bosisto Joe Lally bei Josh Klinghoffer, kuris vėliau tapo Red Hot Chili Peppers gitaristu. Grupė per dvi savaites įrašė 10 dainų, kurios bendrai truko maždaug 80 minučių, taip pat per keturias dienas sugrojo du koncertus. Antrasis albumas – „AW II“ – buvo išleistas 2007 m. gegužės 29 d. ir jame pasirodė likusios penkios dainos.